CELEX: 62018CN0459
Language: et
Date: 2018-07-16 00:00:00
Title: Kohtuasi C-459/18: Eelotsusetaotlus, mille on esitanud Rechtbank van eerste aanleg Antwerpen (Belgia) 16. juulil 2018 – Argenta Spaarbank NV versus Belgia riik

15.10.2018   
            
            
               ET
            
            
               Euroopa Liidu Teataja
            
            
               C 373/7
            
         
      Eelotsusetaotlus, mille on esitanud Rechtbank van eerste aanleg Antwerpen (Belgia) 16. juulil 2018 – Argenta Spaarbank NV versus Belgia riik
      (Kohtuasi C-459/18)
      (2018/C 373/07)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank van eerste aanleg Antwerpen
      
         Põhikohtuasja pooled
      
      
         Kaebaja: Argenta Spaarbank NV
      
         Vastustaja: Belgia riik
      
         Eelotsuse küsimus
      
      Kas Euroopa Liidu toimimise lepingu artikliga 49 on vastuolus liikmesriigi maksuõigusnormid, mille kohaselt toimitakse Belgias piiramatu maksukohustusega äriühingule, kellel on muus liikmesriigis asuv püsiv tegevuskoht, mille kasum on Belgia ja muu liikmesriigi vahel sõlmitud topeltmaksustamise vältimise lepingu kohaselt Belgias täielikult maksust vabastatud, omistatava maksustatava kasumi arvutamisel nii,
      
                  —
               
               
                  et riskikapitali osas tehtavat mahaarvamist vähendatakse riskikapitali mahaarvatava osa võrra, mis arvutatakse positiivse vahe alusel ühelt poolt tegevuskoha varade raamatupidamisliku netoväärtuse ja teiselt poolt kõigi tegevuskohale omistatavate kohustuste vahel, mis ei kuulu äriühingu omakapitali hulka, ja
               
            
                  —
               
               
                  eespool nimetatud vähendamist ei tehta juhul, kui vähendamise summa on väiksem kui selle tegevuskoha kasum,
               
            samal ajal kui riskikapitali osas tehtavat mahaarvamist ei vähendata, kui kõnealuse positiivse vahe saab omistada Belgias asuvale tegevuskohale?